Κανονισμός (ΕΚ) αριθ. 1433/2000 της Επιτροπής

της 30ής Ιουνίου 2000

για την τροποποίηση του κανονισμού (ΕΚ) αριθ. 1173/2000 που καθορίζει τις λεπτομέρειες εφαρμογής για τις δασμολογικές ποσοστώσεις βοείου κρέατος που κατάγεται από την Εσθονία, τη Λετονία και τη Λιθουανία, για την περίοδο από την 1η Ιουλίου 2000 έως τις 30 Ιουνίου 2001

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 1254/1999 του Συμβουλίου, της 17ης Μαΐου 1999, περί κοινής οργανώσεως της αγοράς στον τομέα του βοείου κρέατος(1), και ιδίως το άρθρο 32, παράγραφος 1,

την απόφαση 98/677/ΕΚ του Συμβουλίου, της 18ης Μαΐου 1998, για τη σύναψη του πρωτοκόλλου προσαρμογής των εμπορικών πτυχών της ευρωπαϊκής συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Λιθουανίας αφετέρου, προκειμένου να ληφθούν υπόψη η προσχώρηση της Δημοκρατίας της Αυστρίας, της Δημοκρατίας της Φινλανδίας και του Βασιλείου της Σουηδίας στην Ευρωπαϊκή Ένωση και τα αποτελέσματα των διαπραγματεύσεων του Γύρου της Ουρουγουάης στο γεωργικό τομέα, συμπεριλαμβανομένων των βελτιώσεων του ισχύοντος προτιμησιακού καθεστώτος(2), και ιδίως το άρθρο 2,

την απόφαση 1999/790/ΕΚ του Συμβουλίου, της 18ης Μαΐου 1998, για τη σύναψη του πρωτοκόλλου προσαρμογής των εμπορικών πτυχών της ευρωπαϊκής συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Λετονίας αφετέρου, προκειμένου να ληφθούν υπόψη η προσχώρηση της Δημοκρατίας της Αυστρίας, της Δημοκρατίας της Φινλανδίας και του Βασιλείου της Σουηδίας στην Ευρωπαϊκή Ένωση και τα αποτελέσματα των διαπραγματεύσεων του Γύρου της Ουρουγουάης στο γεωργικό τομέα, συμπεριλαμβανομένων των βελτιώσεων του ισχύοντος προτιμησιακού καθεστώτος(3), και ιδίως το άρθρο 2,

τον κανονισμό (ΕΚ) αριθ. 1349/2000 του Συμβουλίου, της 19ης Ιουνίου 2000, για τον καθορισμό ορισμένων παραχωρήσεων υπό μορφή κοινοτικών δασμολογικών ποσοστώσεων όσον αφορά ορισμένα γεωργικά προϊόντα και για αυτόνομη και μεταβατική προσαρμογή ορισμένων γεωργικών παραχωρήσεων που προβλέπονται στις ευρωπαϊκές συμφωνίες με την Εσθονία(4), και ιδίως το άρθρο 1, παράγραφος 3,

Εκτιμώντας τα ακόλουθα:

(1) Για την εισαγωγή βάσει της ετήσιας δασμολογικής ποσόστωσης που άνοιξε με τις τρεις βαλτικές χώρες, ορισμένων προϊόντων του τομέα του βοείου κρέατος, ο κανονισμός (ΕΚ) αριθ. 1349/2000 έχει προβλέψει για τα εν λόγω προϊόντα που κατάγονται από την Εσθονία δασμολογική απαλλαγή από τους δασμούς που έχουν καθορισθεί στο κοινό δασμολόγιο (ΚΔ) με ισχύ από την 1η Ιουλίου 2000. Πρέπει συνεπώς να τροποποιηθεί για την Εσθονία η σχετική διάταξη του κανονισμού (ΕΚ) αριθ. 1173/2000 της Επιτροπής, της 31ης Μαΐου 2000, για τον καθορισμό των λεπτομερειών εφαρμογής για τις δασμολογικές ποσοστώσεις βοείου κρέατος που κατάγονται από την Εσθονία, τη Λετονία και τη Λιθουανία, για την περίοδο από 1ης Ιουλίου 2000 έως 30 Ιουνίου 2001(5).

(2) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης βοείου κρέατος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) αριθ. 1173/2000 τροποποιείται ως εξής:

1. Στο άρθρο 1 η παράγραφος 2 αντικαθίσταται από το ακόλουθο κείμενο:

"2. Για τις ποσότητες που αναφέρονται στην παράγραφο 1 οι δασμοί που έχουν καθορισθεί στο κοινό δασμολόγιο:

- μειώνονται κατά 80 % για τις ποσότητες που κατάγονται από τη Λιθουανία και τη Λετονία,

- καθορίζονται σε 0 για τις ποσότητες που κατάγονται από την Εσθονία."

2. Το παράρτημα Ι αντικαθίσταται από το παράρτημα του παρόντος κανονισμού.

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιουλίου 2000.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 30 Ιουνίου 2000.

Για την Επιτροπή

Franz Fischler

Μέλος της Επιτροπής

(1) ΕΕ L 160 της 26.6.1999, σ. 21.

(2) ΕΕ L 321 της 30.11.1998, σ. 1.

(3) ΕΕ L 317 της 10.12.1999, σ. 1.

(4) ΕΕ L 155 της 28.6.2000, σ. 1.

(5) ΕΕ L 131 της 1.6.2000, σ. 25.

ΠΑΡΑΡΤΗΜΑ

"ΠΑΡΑΡΤΗΜΑ I

Αριθ. φαξ: (32-2) 296 60 27

Εφαρμογή του κανονισμού (ΕΚ) αριθ. 1173/2000

Αύξων αριθμός: 09.4561

>PIC FILE= "L_2000161EL.005803.EPS">"